Publication: Magyar Közlöny
Issue: MK-2000-76 (Year: 2000, Number: 76)
Era: 1990-2004
Section: 5. számú melléklet az 1/2000. (VII. 21.) KöViM—KöM együttes rendelethez
Paragraph Index: 301

10. ábra Részleges átáramlású hígító rendszer többcsöves megosztással, koncentráció méréssel és rész-mintavétellel A kezeletlen kipufogógáz az EP kipufogócsõbõl a TT átvezetõ csövön keresztül kerül a DT hígító alagútba az FD3 áramlásmegosztó segítségével, amely egy sor azonos méretû (átmérõjû, hosszúságú és hajlítási sugarú) csõbõl áll, az EP-be szerelve. A kipufogógáz e csövek egyikén át a DT-be kerül, a maradék pedig a többi csõ útján a DC csillapító kamrán halad át. Így a kipufogógáz megosztásának mértékét az össz-csõszám határozza meg. Az állandó megosztási arány szabályozásához az kell, hogy a DC, valamint a TT kilépõ nyílása közötti nyomáskülönbség, amit a DPT nyomáskülönbség-jeladó mér, zérus legyen. A zérus nyomáskülönbség úgy érhetõ el, hogy friss levegõt fecskendezünk a DT-be a TT kilépõ nyílása közelében. A keresõgáz (CO2 vagy NOx) koncentrációkat a kezeletlen kipufogógázban, a hígított kipufogógázban, valamint a hígító levegõben az EGA kipufogógáz elemzõ készülék(ek) méri(k). Ezek a kipufogógáz-megosztás ellenõrzéséhez szükségesek és felhasználhatók a befecskendezett levegõ mennyiségének szabályozására a pontos megosztás-szabályozás érdekében. A hígítási arány a keresõgáz koncentrációkból számítható ki.

Source: https://magyarkozlony.hu/hivatalos-lapok/f6b3e0692e72240a5611df7a96e8e4a2624aeddb/dokumentumok/e8018d8f267c273beb7981b2cf88af0511256903/letoltes